AaB kunne have sikret sig en plads i Superligaen i kampen mod SønderjyskE, men i stedet må nordjyderne nu kæmpe endnu hårdere for ikke at rykke ned. SønderjyskE var foran med to mål det meste af kampen, indtil Kjetil Wæhler i anden halvleg reducerede til 2-1 med et hovedstød. AaB skal nu formentlig have et point i kampen mod FCK. Resultaterne i næstsidste spillerunde gik nemlig stort set alle mod AaB. Randers hentede et vigtigt point, da de fik 2-2 ude mod FC Midtjylland efter, at Midtjylland havde ført med 2-0. Lyngby hentede tre vitale point i bundstriden med en overraskende 1-0 sejr ude over Silkeborg, og Lyngby har nu 35 point ligesom AaB. Esbjerg fik lidt håb helt i bunden med sejr Horsens. Før sidste spillerunde har Esbjerg 32 point, Randers 33 point og Lyngby og AaB hver 35 point.
Presset stiger på AaB. For ikke nok med at holdet tabte 2-1 hjemme til SønderjyskE. De øvrige bundhold hentede også vigtige point.